Od **1. januára 2018** sa zvyšujú správne a matričné poplatky (zákon NR SR č.[145/1995](http://www.zakonypreludi.sk/zz/1995-145) Z.z. o správnych poplatkoch). Budú spoplatnené aj dva úkony, ktoré boli bezplatné. A to konkrétne: žiadosť o zápis do osobitnej matriky a spísanie žiadosti o uzavretie manželstva, ktoré sa bude uzatvárať pred orgánom cirkvi alebo náboženskej spoločnosti.

Prehlaď poplatkov aj s novými sumami:

**SPRÁVNE A MATRIČNÉ POPLATKY**  
(zákon NR SR č.[145/1995](http://www.zakonypreludi.sk/zz/1995-145) Z.z. o správnych poplatkoch)  
Správne poplatky na úseku všeobecnej a vnútornej správy

* Osvedčenie podpisu na listine alebo na jej rovnopise, za každý podpis: **1,50 € na 2 €**
* Osvedčenie odpisu (fotokópie), listinnej podoby elektronického dokumentu, za každú aj začatú stranu:
* v slovenskom jazyku: **1,50 € na 2 €**
* v českom jazyku :**3 €**
* Nahliadnutie do matrík, za každý zväzok matrík:  **1,50 € na 2 €**
* Vyhotovenie odpisu (fotokópie), listinnej podoby elektronického dokumentu, za každú aj začatú stranu:  **1,50 € na 2 €**
* Vyhotovenie výpisu z matričnej knihy alebo písomného potvrdenia matričným úradom, s výnimkou prvého úradného výpisu z knihy narodení, knihy manželstiev, knihy úmrtí (rodný list, sobášny list, úmrtný list) **: 5 €**
* Vydanie potvrdenia alebo písomného oznámenia o pobyte osoby: **5 €**
* Žiadosť   o   zápis   matričnej   udalosti,   ktorá    nastala   v cudzine   do   osobitnej   matriky **: 10 €**
* Príprava   podkladov   k   uzavretiu   manželstva   pred   orgánom registrovanej   cirkvi   alebo   náboženskej   spoločnosti **: 10 €**
* Povolenie uzavrieť manželstvo pred iným než príslušným matričným úradom medzi štátnymi občanmi SR : **16,50 € na 20 €**
* Uzavretie manželstva pred iným než príslušným matričným úradom medzi štátnymi občanmi SR:  **16,50 € na 20 €**
* Povolenie uzavrieť manželstvo mimo určenej doby: **16,50 € na 20 €**
* Povolenie uzavrieť manželstvo pred iným než príslušným matričným úradom medzi štátnym občanom SR a cudzincom, alebo medzi cudzincami: **33 € na 35 €**
* Uzavretie manželstva medzi štátnym občanom SR a cudzincom: **66 € na 70 €**
* Povolenie uzavrieť manželstvo mimo úradne určenej miestnosť: **66 € na 70 €**
* Uzavretie manželstva medzi cudzincami**: 165,50 € na 200 €**
* Uzavretie manželstva, ak ani jeden zo snúbencov nemá na území Slovenskej republiky trvalý pobyt:: **199 € na 200 €**

Poznámka: Podľa § 6 ods. 2 zákona NRSR č. [*145/1995*](http://www.zakonypreludi.sk/zz/1995-145) Z. z. o správnych poplatkoch v znení neskorších predpisov, ak sa úkony a konania vykonávajú na základe návrhu podaného elektronickými prostriedkami alebo prostredníctvom integrovaného obslužného miesta a ak tento zákon pri jednotlivých položkách sadzobníka neustanovuje inak, sadzba poplatku je 50% z poplatku určeného podľa sadzobníka; v týchto prípadoch sa však poplatok znižuje najviac o 70 eur. Ak sú súčasťou návrhu prílohy, uplatní sa znížená sadzba poplatkov podľa prvej vety len vtedy, ak sú tieto prílohy v elektronickej podobe.